PATVIRTINTA

Tauragės lopšelio-darželio ,,Kodėlčius“

direktoriaus 2022 m. balandžio 19 d.

įsakymu Nr. V-88

**TAURAGĖS LOPŠELIO-DARŽELIO ,,KODĖLČIUS“**

**MOKESČIO UŽ VAIKŲ IŠLAIKYMĄ IR LANKOMUMO APSKAITOS**

**TVARKA**

**I SKYRIUS**

**BENDROSIOS NUOSTATOS**

1. Tauragės lopšelio-darželio ,,Kodėlčius“ (toliau – Darželis) mokesčio už vaikų išlaikymą ir lankomumo apskaitos tvarkos aprašas (toliau – Aprašas) parengtas vadovaujantis Lietuvos Respublikos Švietimo įstatymo 36 straipsnio 9 dalimi, Tauragės rajono savivaldybės tarybos 2022 m. kovo 30 d. sprendimu Nr.1-87 ,,Dėl mokesčio už vaikų išlaikymą Tauragės rajono savivaldybės mokyklose, įgyvendinančiose ikimokyklinio ir priešmokyklinio ugdymo programas ir turinčiose specialiąsias klases, nustatymo tvarkos aprašo patvirtinimo“.

2. Aprašas reglamentuoja Darželio ikimokyklinio ugdymo grupių vaikų mokestį už išlaikymą ir lankomumo apskaitos tvarką.

**II SKYRIUS**

**MOKESČIO UŽ VAIKŲ IŠLAIKYMĄ NUSTATYMAS IR LENGVATŲ TAIKYMAS**

**3. Mokestį už vaikų išlaikymą sudaro:**

3.1. **100 procentų** nustatytosios vaikų dienos maitinimo normos už kiekvieną lankytą ir nelankytą be pateisinamos priežasties dieną (nepateikus tėvams pateisinimo dokumento).

3.2. **30 procentų** nustatytosios vaikų maitinimo dienos normos už kiekvieną lankytą dieną vaikams, turintiems vidutinių, didelių ar labai didelių specialiųjų ugdymosi poreikių.

3.3. Vienos dienos vaikų maitinimo mokestis nuo **2022-09-01**:

3.3.1. vaikams iki 3 metų – **2,18** Eur. (iki 2022- 08-31 – 1,82 Eur.)

3.3.2. vaikams nuo 3 metų – **2,42** Eur.(iki 2022-08-31 – 2,02 Eur.)

4. Abonementinis dienos mokestis – **0,71** Eur., nepriklausomai nuo lankytų dienų skaičiaus patiekalų gamybos išlaidoms, ugdymo, kitoms reikmėms tenkinti.

5. Mokestis **už vaiko maitinimą neskaičiuojamas,** jeigu vaikas nelanko Darželio:

5.1**. dėl vaiko ligos** (tėvai pildo **1 Priedą -** prašymą dėl ligos praleistų dienų pateisinimo, *galima pildyti grupėje arba atsisiųsti pildymui iš www.kodelciusld.lt*):

5.2. **dėl kitų priežasčių** (tėvai pildo **2 Priedą** – prašymą dėl kitų priežasčių praleistų ugdymo dienų pateisinimo, *galima pildyti grupėje arba atsisiųsti pildymui iš www.kodelciusld.lt*):

5.2.1. dėl tėvų (globėjų) kasmetinių atostogų;

5.2.2. dėl tėvų (globėjų) nemokamų atostogų;

5.2.3. dėl tėvų (globėjų) papildomos poilsio dienos pagal Darbo kodekso 138 straipsnį;

5.2.4. dėl tėvų (globėjų) ligos;

5.2.5. dėl tėvų (globėjų) kintamo darbo grafiko;

5.2.6. dėl motinos nėštumo ir gimdymo, kito vaiko priežiūros atostogų (5 d. per mėnesį);

5.2.7. dėl nelaimių šeimoje (ne ilgiau, kaip 3 darbo dienos);

5.2.8. dėl mokinių atostogų, jeigu vaikas turi brolių ar seserų, kurie mokosi bendrojo ugdymo mokykloje) ;

5.2.9. dėl vaiko išvykimo į sanatoriją;

5.2.10. dėl kitų svarbių priežasčių ne ilgiau kaip 3 darbo dienas, informavus grupės mokytoją pirmą nelankymo dieną.

6. Dėl ekstremalių situacijų ar esant oro temperatūrai -20 C ir žemesnei arba esant oro temperatūrai aukštesnei nei +32 C (*direktoriaus įsakymas);*

7. Esant aplinkybėms, trukdančioms įstaigos darbui: šildymo sistemos, vandentiekio, kanalizacijos tinklų avarija ir pan. (*direktoriaus įsakymas*);

**8. Abonementinis mokestis:**

8.1. **mokamas** kiekvieną mėnesį, nepriklausomai nuo lankytų dienų skaičiaus;

8.2. **neskaičiuojamas** vasaros laikotarpiu (liepos - rugpjūčio mėnesiais) **tik** **visą kalendorinį mėnesį (skaičiuojant nuo einamojo mėnesio pirmos dienos) grupės nelankantiems vaikams;**

8.3. **skaičiuojamas tik už vaiko lankytas to mėnesio dienas,** **jei vaikas nepertraukiamai sirgo** **10 ir daugiau dienų**. **Tėvai turi pateikti grupės mokytojai pateisinimo prašymą (1priedas)** per 3 darbo dienas nuo pirmos atvykimo dienos į Darželį;

8.4**. skaičiuojamas tik už vaiko lankytas to mėnesio dienas,** jei rajone, šalyje paskelbta epidemija, karantinas ar Darželio direktoriaus įsakymu uždaroma visa įstaiga/grupė remontui, avarijos padarinių likvidavimui;

8.5. neskaičiuojamas vaikui dėl nenumatytų atvejų paramos ir lengvatų skyrimo Tauragės rajono savivaldybės tarybos sprendimu.

**9. Pusę nustatyto vienos dienos abonementinio mokesčio moka 4 valandų per dieną vaiko ugdymą pasirinkę tėvai.**

10. Atskirais atvejais, esant tėvų prašymui, mokestis už vaikų maitinimą gali būti diferencijuojamas ir atitinkamai mažinamas leidžiant tėvams pasirinkti vieną vaikų maitinimo variantą **ne trumpesniam kaip mėnesio laikotarpiui:** maitinimas 1 kartą per dieną; maitinimas 2 kartus per dieną; jei vaikas būna ne ilgiau kaip 4 valandas darželyje, jis gali būti nemaitinamas.

**11. Mokestis už maitinimą mažinamas 50 procentų jei:**

11.1. vaikas turi tik vieną iš tėvų (*vienas iš jų miręs ar dingęs be žinios, ar neįrašytas į vaiko gimimo liudijimą – pateikiamos atitinkamos pažymos: mirties dokumentas, teismo sprendimas apie laikomu dingusiu ar vaiko gimimo liudijimas*);

11.2. šeima augina tris ar daugiau vaikų iki 18 metų ar vyresnių, kurie mokosi bendrojo ugdymo mokykloje arba aukštojoje mokykloje pagal nuolatinių studijų programą iki 24 m. amžiaus (*pažymos apie šeimos sudėtį ir iš mokymo įstaigos)*;

11.3. vaikas auga mokinių ar studentų šeimoje, kurioje vienas iš tėvų mokosi bendrojo ugdymo mokykloje arba aukštojoje mokykloje pagal nuolatinių studijų programą (*pažyma iš mokymo įstaigos);*

11.4. vienas iš tėvų atlieka tikrąją karinę tarnybą (*pažyma iš karinės tarnybos vietos*);

11.5. šeima gauna socialinę pašalpą *(pažyma apie pašalpos paskyrimą).*

12. **Tėvai, turintys teisę gauti mokesčio lengvatą pagal 11 punktą pateikia prašymą ir reikiamus dokumentus sekretorei** ;

13. Nuo mokesčio už vaikų išlaikymą atleidžiami vaikai, kuriems Tauragės rajono savivaldybės administracijos Vaiko gerovės komisija yra skyrusi privalomą ikimokyklinį ugdymą.

**III SKYRIUS**

**UGDYTINIŲ LANKOMUMO APSKAITA**

14. Vaikų lankomumas fiksuojamas elektroniniame dienyne ,,Mūsų darželis“ (toliau – dienynas) nustatyta tvarka.

**15. Ugdytinių tėvai (globėjai):**

15.1. užtikrina vaiko punktualų ir reguliarų Darželio lankymą;

15.2. **tėvai informuoja apie vaiko vėlavimą, ligą ar kitas neatvykimo priežastis** **tą pačią dieną iki 9.00 val.** grupės **mokytoją** **telefono skambučiu, SMS žinute**;

15.3. ***jeigu vaikas serga ilgiau nei 10 darbo dienų,*** tėvai (globėjai) informuoja papildomai grupės mokytoją apie nelankymo priežastis;

15.4. **per 3 darbo dienas** nuo pirmos vaiko atvykimo dienos po ligos ar kitų priežasčių tėvai **pateikia grupės pedagogui užpildytą 1 Priedą dėl vaiko ligos** (galima užpildyti ir grupėje);

15.5. **Aprašo 2 Priedas (kitos priežastys)** gali būti **pateikiamas iš anksto arba per 3 darbo dienas atvedus vaiką į Darželį, *bet ne vėliau, kaip iki paskutinės einamojo mėnesio dieno****s.*

15.6**. tėvai** **iki einamojo mėnesio 20 dienos sumoka mokestį už praėjusį mėnesį**. Mokestis už vaiko išlaikymą mokamas pagal suformuotą mokėjimo kvitą ir atitinkamam vaikui priskirtą mokėjimo kodą;

***Kilus mokesčio mokėjimo klausimams kreipiasi į vyriausiąją buhalterę tel: +370 446 56175 arba rašyti: darzeliskodelcius@gmail.com;***

15.7**.tėvams (globėjams) nepateikus prašymo ir reikiamų dokumentų**, pateisinančių praleistas dienas dėl vaiko ligos ar kitų priežasčių Apraše nurodytais terminais, **nelankytos dienos laikomos nepateisintos;**

15.8. **nesumokėjus mokesčio be pateisinamos priežasties** **už du mėnesius** darželio direktorius turi teisę išbraukti vaiką iš sąrašų, prieš tai raštu informavęs tėvus.

**16. Grupių mokytojai:**

16.1. kiekvieną dieną iki 9.15 val. pažymi vaikų lankomumą dienyne ,,Mūsų darželis“, skiltyje ,,lankomumas“;

16.2. mėnesio paskutinę dieną pildo lankomumo žiniaraščio suvestinę, pažymi pagal atneštas tėvų pažymas dienas, kurios bus išskaičiuotos iš apmokamų dienų;

16.3. iki sekančio mėnesio 2 d. baigia pildyti vaikų lankomumo apskaitos žiniaraštį už praėjusį mėnesį, prisega pažymas (prašymus) ir pateikia direktoriaus pavaduotojai ugdymui;

16.4. tėvams, neturintiems galimybės prisijungti prie dienyno, paskutinę mėnesio dieną pateikia informaciją (žodžiu arba raštu) apie vaiko praleistas ugdymo dienas;

16.5. vaikui neatvykus į įstaigą (kai nepraneša tėvai(globėjai), tą pačią dieną susisiekia su tėvais ir išsiaiškina neatvykimo priežastis. Esant reikalui informuoja Darželio vadovą.

**IV SKYRIUS**

**BAIGIAMOSIOS NUOSTATOS**

17. Tėvai (globėjai) atsako už pateiktų dokumentų ir duomenų teisingumą.

18. Už mokesčių surinkimą atsakingas vyriausias buhalteris.

19. Už lankomumo duomenų suvedimą į dienyną „Mūsų darželis“ atsakingi grupių mokytojai.

20. Ugdytinių lankomumo žiniaraščių pildymo kontrolę atlieka direktoriaus pavaduotojas ugdymui.

21. Mokesčio skolos už vaiko išlaikymą išieškomos vadovaujantis Lietuvos Respublikos teisės aktais.

22. Aprašas gali būti keičiamas, pripažįstamas netekęs galios atsižvelgiant į Tauragės rajono savivaldybės tarybos sprendimus, keičiantis teisės aktams direktoriaus įsakymu.

23. Su Aprašu bendruomenė supažindinama jį skelbiant viešai įstaigos internetinėje svetainėje [www.kodelciusld.lt](http://www.tauragesazuoliukas.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_